recursal/SuperWikiNEXT-32B huggingface dataset:
**Տոռես Էլ Ֆարո** (իսպ.՝ Torres El Faro թարգմանաբար նշանակում է *Փարոսի աշտարակներ*), փոխկապակցված զույգ երկվորյակ երկնաքերներից կազմված բարձրաբերձ բնակելի համալիր Արգենտինայի մայրաքաղաք և խոշորագույն քաղաք Բուենոս Այրեսի Պուերտո Մադերո շրջանի հարևանությամբ։ Երկնաքերներն ունեն 160 մետր բարձրություն և մինչև վերջերս համարվում էին Բուենոս Այրեսի ամենաբարձր կառույցները։

Աշտարակների շինարարությունը սկսվել և ավարտվել է տարբեր ժամանակներում, առաջինի կառուցումն ավարտվել է 2003, երկրորդինը՝ 2005 թվականին։ Երկուսի բնակարաններն էլ շատ կարճ ժամանակամիջոցում վաճառվել են։ Շինարարությունում գործածվել են ուժեղացված բետոն, հատուկ ամրության ապակի, ալյումին:Ըստ նախագծերի՝ երկվորկյակ շենքերը պետք է ունենային 170 մետր բարձրություն, 48 հարկ սակայն շրջակա միջավայրի պահպանության հետ կապված հիմնախնդիրների պատճառով որոշում է ընդունվել կանգ առնել 160 մետրի վրա և բավարարվել 46 հարկով։

Զույգ երկնաքերները միմյանց հետ կապված են օդային չորս կամուջներով։ Այս խոշոր բնակելի համալիրն ունի ընդհանուր առմամբ 57190 քառակուսի մետր մակերես, 160 բնակարան, արտաքին ջրավազաններ, spa, սաունա, մարզադահլիճներ, ստորգետնյա երկու ավտոկայանատեղի՝ բնակիչների և հյուրերի ավտոմեքենաների համար և բազում այլ հարմարություններ; Երկու երկնաքերները իրար կապող օդային ամենաբարձր կամրջի վրա գործում է նաև գրադարանը։

Շրջակայքում ևս ստեղծվել ու գործում են սննդի, տրանսպորտային, մշակութային բազմաթիվ օբյեկտներ՝ մի քանի ռեստորան, եկեղեցի, շուկաներ (ընդ որում՝ դրանցից մեկը՝ անտիկ), մետրոյի կայարան, գրախանութ; Մոտակայքում կա նաև գետային նավահանգիստ, մի փոքր ավելի հեռվում՝ պահպանության տակ գտնվող անտառաշերտ։

Ծանոթագրություններ
------------------

1. 1 2  "El Faro Towers :: Triposo.com". Triposo.com. Արխիվացված է the original 2019 թ․ փետրվարի 25-ին. Retrieved 2012 թ․ նոյեմբերի 17. `{{cite web}}`: Unknown parameter `|dead-url=` ignored (`|url-status=` suggested) (help)
2. 1 2  "El Faro I, Buenos Aires - SkyscraperPage.com". SkyscraperPage.com. Retrieved 2012 թ․ նոյեմբերի 17.
3. ↑  "Torres el Faro, Buenos Aires - Interpon United Arab Emirates". Interpon.ae. Retrieved 2012 թ․ նոյեմբերի 17.
4. 1 2  Lanteri, Julieta. "Apartment El Faro Towers, Buenos Aires - ByT Argentina". Bytargentina.com. Արխիվացված է the original 2013 թ․ մայիսի 18-ին. Retrieved 2012 թ․ նոյեմբերի 17. `{{cite web}}`: Unknown parameter `|deadurl=` ignored (`|url-status=` suggested) (help)

Արտաքին հղումներ
----------------

* El Faro Towers :: Triposo.com Archived 2019-02-25 at the Wayback Machine.
* El Faro I, Buenos Aires - SkyscraperPage.com
* Torres el Faro, Buenos Aires - Interpon United Arab Emirates
* Apartment El Faro Towers, Buenos Aires - ByT Argentina
* Obras Metálicas S. A.
**Հոռոմ գյուղի ազգագրական հավաքածու**, մասնավոր պատմամշակութային արժեք ունեցող հավաքածու, որը գտնվում է Հայաստանի Հանրապետության Շիրակի մարզի Արթիկի տարածաշրջանի Հոռոմ գյուղում։

Պատմություն
-----------

Հավաքածուի ստեղծող` Հոռոմ գյուղի բնակիչ Նարեկ Դավթյանը առաջին նմուշը ձեռք է բերել 2011 թվականին. առաջին նմուշը եղել է կճուճ։ Հավաքածուն կազմված է 18-20-րդ դարերի ազգագրական կենցաղային նմուշներից։ Իր մեջ ներառում է թրեր, դաշույններ, ժամացույցներ, արծաթյա զարդեր, պղնձյա սպասք, աղամաններ, դաղդղաններ և տարբեր գործացության խոհանոցային կարասիներ, արծաթե գոտիներ, կճուճներ, կշեռքներ, ինքնաեռներ, սկուտեղներ, կաթսաներ, ճախարակներ, գաթանախշեր, թեյամաններ, սայլերի մասեր և այլն։ Թրերը և դաշույնները 1800-ականներին գործածվել են իշխանների և զորապետերի կողմից։ Արծաթյա գոտիները տարբեր տարածաշրջանների ՝ Մուշի, Վանի, Շիրակի, Սյունիքի, վարպետների աշխատանքներն են։ Կան 1915 թվականի Եղեռնի հիշատակին փորագրված փայտյա արձաններ, որում արտահայտվում է թուրքի վայրագությունը, կանացիակերպ աղամաններ, որում պահվել է մի ամբողջ տարվա աղի պաշարը, գաթանախշեր, որոնք զարդարել են մեծ մայրերի պատրաստած գաթաները։

Ծագում
------

Հոռոմ գյուղի ազգագրական հավաքածուի նմուշները գտնվել են Հոռոմից, Գյումրիից, Վանաձորից, Իջևանից և այլ տարածաշրջաններից։ Հավաքածուի մեջ տեղ են գտնում նաև մի քանի պարսկական և ռուսական ծագում ունեցող իրեր։

Հետաքրքիր փաստեր
----------------

Հավաքածուի մեջ տեղ է գտել 8 կգ կշռող ջրի ամանը, որը 20 լիտր ջուր է տանում։ 1800-ականներին հայ կանայք այս ամաններով էին աղբյուրից ջուր տանում։ Ջրամանները հստակ կեցվածքով կրելու ձևը հայուհիները սովորում էին վաղ տարիքից։ Սկուտեղների շարքում կան 3-4 կգ կշռող սկուտեղներ, որոնցով հայկական ավանդական հարսանիքների ժամանակ խնձորներ են տարել փեսայի տուն։

* Փոքր հատված Հոռոմ գյուղի ազգագրական հավաքածուիցՓոքր հատված Հոռոմ գյուղի ազգագրական հավաքածուից
* Հոռոմ գյուղի ազգագրական հավաքածուՀոռոմ գյուղի ազգագրական հավաքածու
* Հայկական հին ավանդական գոտիՀայկական հին ավանդական գոտի
* Արձանիկների հավաքածուԱրձանիկների հավաքածու

Ծանոթագրություններ
------------------

1. ↑  ՄԱՄՈՒԼ․ամ. "Հոռոմ գյուղում ապրող կոլեկցիոների յուրահատուկ հավաքածուի համար թանգարան կստեղծվի". *ՄԱՄՈՒԼ․ամ*. Retrieved 2023 թ․ հունվարի 18.
2. ↑  hushardzantest. "ԶԲՈՍԱՎԱՐՆԵՐԸ ԱՅՑԵԼԵԼ ԵՆ ՀՈՌՈՄ ԳՅՈՒՂԻ ԱԶԳԱԳՐԱԿԱՆ «ԹԱՆԳԱՐԱՆ»". *Պատմամշակութային արգելոց-թանգարանների և պատմական միջավայրի պահպանության ծառայության* (in ամհարերեն). Retrieved 2023 թ․ հունվարի 18.
3. 1 2  "Պղնձյա հնաոճ իրերի սիրահար Նարեկի ցանկությունը հարազատ գյուղում թանգարան բացելն է". *Hetq.am*. Retrieved 2023 թ․ հունվարի 18.
**Ադամ Գեղամի Խուդոյան** (փետրվարի 21, 1921(1921-02-21), Երևան, Հայկական ԽՍՀ - ապրիլի 1, 2000(2000-04-01), Երևան, Հայաստան), հայ կոմպոզիտոր, ՀԽՍՀ արվեստի վաստակավոր գործիչ (1965)։

Կենսագրություն
--------------

Սովորել է Սպենդիարյանի անվան երաժշտական դպրոցում, 1938 թվականին ընդունվել է Երևանի երաժշտական ուսումնարան։ 1945 թվականին ավարտել է Երևանի Կոմիտասի անվան պետական կոնսերվատորիան` Վարդգես Տալյանի դասարանը։ 1948 թվականին կատարելագործվել է Մոսկվայի հայկական մշակույթի տանը կից ստուդիայում` Գենրիխ Լիտինսկու արվեստանոցում։ Հայաստանում զբաղեցրել է մի շարք պաշտոններ Պատանի հանդիսատեսի թատրոնում, հեռուստառադիոյում և Հայաստանի կոմպոզիտորների միությունում, որի պատասխանատու քարտուղարն էր և արտասահմանյան կապերի հանձնաժողովի նախագահը։ Թավջութակի համար գրված իր ստեղծագործությունների առաջին կատարողի՝ Մեդեա Աբրահամյանի հետ միասին 1968 թվականին արժանացել է Բուլղարիայի Ռուսե քաղաքի պատվավոր քաղաքացու կոչման։

Նրա ստեղծագործությունները հնչել են Ֆինլանդիայում, Գերմանիայում, Լեհաստանում, Ֆրանսիայում, Հնդկաստանում, Անգլիայում, Ավստրիայում, Չեխոսլովակիայում։ Ստեղծագործել է հիմնականում սիմֆոնիկ («Սևան», 1951, «Արա լեռ», 1994) և կամերային ժանրերում՝ Տիգրան Պետրոսյանին նվիրված սիմֆոնիա, սիմֆոնիկ պատկերներ, թավջութակի երեք կոնցերտներ, ջութակի, թավջութակի մենանվագ սոնատներ, լարային կվարտետներ, պիեսներ ջութակի, դաշնամուրի համար, ռոմանսների շարք ըստ Եղիշե Չարենցի և այլ գործեր։

Երկեր
-----

* Воспоминания, Ереван, 2001.

Ծանոթագրություններ
------------------

1. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2  Երաժշտություն (ֆր.)
3. ↑  *Ով ով է. Հայեր. Կենսագրական հանրագիտարան, հատոր առաջին, Երևան, 2005*.
4. ↑  "Ադամ Խուդոյանի կենսագրությունը avproduction.am կայքում". Արխիվացված է the original 2021 թ․ մարտի 4-ին. Retrieved 2018 թ․ փետրվարի 19. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  "Ադամ Խուդոյանի մասին musicofarmenia.com կայքում". Արխիվացված է the original 2016 թ․ մարտի 25-ին. Retrieved 2015 թ․ հունիսի 27. `{{cite web}}`: Unknown parameter `|dead-url=` ignored (`|url-status=` suggested) (help)

Գրականություն
-------------

* «Ադամ Խուդոյան». Հուշեր, Արմեն Բուդաղյան, 2001 (ռուսերեն)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Հանրային ռադիոյի արխիվ · Discogs · MusicBrainz |
|  |
| Բառարաններ և հանրագիտարաններ | AV Production |
|  |
| 

|  Չափորոշչային վերահսկողություն |
| --- |
|  |
| ՀԳՀԳ: 18288 · BNF: 147650560 · GND: 124098711 · ISNI: 0000000114890575 · LCCN: n85210009 · NKC: xx0180942 · VIAF: 24865079 · WorldCat VIAF: 24865079 |

 |

 |
Voguéo կատամարանը
Voguéo ուղեգծի սխեմա
**Voguéo**, Փարիզի հասարակական տրանսպորտի մաս, իրենից ներկայացնում է ջրային կատամարաններով ուղեգիծ։ Այս ծառայությունը գործարկվեց Փարիզում 2008 թվականի հունիսի 28-ին, Սեն և Մարնա գետերի վրա, այն սկսվում է Աուստերլից կայարանի մոտից 13-րդ շրջանում և ավարտվում Մեզոն-Ալֆորտի Վետերինարական դպրոցի մոտ։ Այս պահին Vogueo կանգնեցված է, նախատեսվում է շրագրի վերագործարկումը և ընդլայնումը 2013 թվականին։

Նկարագիրը
---------

Ուղեգիծը զբաղեցնում է միջինում 35 րոպե։ Ի տարբերություն տուրիստական զբոսանավերի և կատերների, Voguéo-ն մետրոյի, տրամվայի և ավտոբուսների հետ միասին հանդիսանում է ֆրանսիական մայրաքաղաքի տրանսպորտային համակարգի մաս, հետևաբար Voguéo կատամարանների վրա գործում է pass Navigo տեսակի տոմսերը։ Միանգամյա ուղևորությունների համար տոմս կարելի է գնել անմիջականորեն նստելիս (3 եվրո 2010 թվականի մայիս)

Նախագծի պատմությունը
--------------------

Voguéo-ի ժամանակակից նախագիծը մասնակիորեն կրկնում է Սենի վրա մարդատար նավարկության Սյուրենի և Մեզոն Ալֆորի միջև գործող ուղևորափոխադրումը, որը աշխատում էր ընդհուպ մինչև XX դարի սկիզբը, և վերացավ մետրոյի կառուցման հետ մեկտեղ։

Սենի վրայով ուղևորափոխադրումը XX դարի սկզբում

Ծանոթագրություններ
------------------

1. ↑  "Voguéo. գետային մաքոք-լաստանավեր". Արխիվացված է the original 2012 թ․ մարտի 14-ին. Retrieved 2012 թ․ նոյեմբերի 6.

Արտաքին հղումներ
----------------

* Voguéo-ի պաշտոնական կայքը Archived 2011-05-24 at the Wayback Machine.
**Umoe Mandal AS** *(հայերեն՝ **Ումոե Ուդալ**)*, նորվեգական նավաշինական ընկերություն, որը մտնում է Ulltveit-Moe Group-ի կազմում։ Գլխավոր գրասենյակը տեղակայված է Նորվեգիայի Մանդալ համայնքում։

Ընկերությունը հիմնադրվել է 1989 թվականին որպես Kværner Båtservice: Հետագայում վերանվանվել է Kværner Mandal և2000 թվականից հայտնի է որպես Umoe Mandal:

Umoe Mandal ընկերության նավաշինական հարթակը մասնագիտացել է արագընթաց մոտորանավակների, սակրավորային նավակների և մեծ արագություն ունեցող պարեկապահակային նավակների կառուցման ոլորտում։

Նավաշինական հարթակը աջակցություն է ստանում Նորվեգիայի ռազմածովային ուժերի կողմից, որի համար ընկերությունը պատրաստում է, для которых строит «Սկոլդ» դասի հրթիռային նավակներ։

1994-1995 թվականներին ընկերությունը կառուցել է «Օքսյո» դասի չորս սակրավորային նավ։

Ումոե Ուդալ ընկերությունը հայտնի է նաև նավաշինության մեջ պլաստմասի և այլ բաղադրիչների կիրառմամբ։ 

Նավաշինական հարթակը ունի 47.000 քառակուսի մետր մակերես, որից 18.000 քառակուսի մետրը հանդիսանում են ծածկապատ տարածքներ և գրասենյակներ։ Նավերի առավելագույն չափսերը ծածկե նավաշինական հարթակում կազմում է 70 x 16, 5 մ։ Կռունկի հզորությունը կազմում է 400 տոննա։

«Սկոլդ» դասի մոտորանավակներ
---------------------------

1999 թվականի ապրիլին ընկերությունը պատրաստեց «Սկոլդ» դասի մոտորանավակի օրինակ։

«Սկոլդ» դասի մոտորանավակները նախատեսված են փոխարինելու «Հյոուկ» դասի նավակներին։

2003 թվականի նոյեմբերին Նորվեգիայի զինված ուժերի նյութատեխնիկական ապահովման վարչությունը *(NDLO)* Skjold Prime Consortium (այդ թվում՝ ֆրանսիական DCNS և նորվեգական Umoe Mandal, ինչպես նաև Kongsberg Defence & Aerospace) հետ 3, 7 միլիարդ նորվեգական կրոնի (723 միլիոն ԱՄՆ դոլարի) կոնսորցիում պայմանագիր կնքեց, որի համաձայն պետք է պատրաստվեր վեց հատ «Սկոլդ» հրթիռային նավակ։

Նորվեգիայի զինված ուժերին հանձնվեցին հետևյալ նավակները՝:

* «Շտորմ» (Storm) - 2010 թվականի սեպտեմբեր
* «Սկադ» (Skudd) - 2010 թվականի հոկտեմբեր
* «Սթեիլ» (Steil) - 2011 թվականի հունիս
* «Գլիստ» (Glimt) - 2012 թվականի մարտ
* «Գնիստ» (Gnist) - 2012 թվականի նոյեմբեր

Ներկայումս կոնսորցիումը, որի մեջ մտնում է նաև «Ումոե Ուդալ» ընկերությունը, արդիականացնում է «Սկելդ» նավակների նախատիպերը։

|  |  |  |
| «Սկոլդ» դասի հրթիռային նավակի կառուցումը նավաշինական հարթակում, 2006 թվական
  | Umoe Mandal AS նավաշինական հարթակ, 2010 թվական
  | «Մոլյո» - «Օքսյո», կառուցվել է 1995 թվականին
  |

Ծանոթագրություններ
------------------

1. ↑
2. ↑  "The Facility. Ընկերության պաշտոնական կայքը։". Արխիվացված է the original 2012 թ․ օգոստոսի 6-ին. Retrieved 2016 թ․ նոյեմբերի 27. `{{cite web}}`: Unknown parameter `|dead-url=` ignored (`|url-status=` suggested) (help)
3. 1 2 3  Пятый патрульный катер класса «Скъелд» для ВМС Норвегии. // Центр анализа мировой торговли оружием, 19 ноября 2012.

Արտաքին հղումներ
----------------

* Umoe Mandal ընկերության կայքը:
**Ցզյու Տյան** – չինական տիեզերաբանության և առասպելաբանության մեջ 9 երկնային տարածքներ, որոնք տեղակայված են միմյանց վրա և երկնքի բաղադրիչներն են։ Երկնքի այս ուղղահայաց պատկերացման հետ միաժամանակ կար պատկերացում հորիզոնական մոդելի մասին, որի համաձայն Ցզյու Տյանը երկնքի 9 մասերն է` բաժանված համաձայն 9 ուղղությունների (հյուսիս, հարավ, արևելք արևմուտք, հյուսիս-արևելք, հյուսիս-արևմուտք, հարավ-արևելք, հարավ-արևմուտք և կենտրոն), որոնք նաև անվանում են Ցզյու Ե` «9 դաշտեր», որոնցից յուրաքանչյուրը ունի իր ուղղությունը` կենտրոնական` Ցզյուն Տյան` «Հարթ երկինք», արևելյան`  Ցան Տյան` «Կապույտ երկինք», հյուսիսային` Սյուան Տյան` «Սև երկինք», հարավային` Յան Տյան` «կրակե երկինք»։  

Համաձայն հին տիեզերաբանական պատկերացումներին Ցզյու Տյանը համապատասխանում է երկրի Ցզյու Չժոուին` 9 տարածքներ, որոնց դեռ հին ժամանակներից բաժանված է եղել Չինաստանը։ 

Ըստ միջնադարյան դաոսական պատկերացումների` յուրաքանչյուր տարածք ունի իր դարպասները, որոնք պաշտպանում են վագրեր և ընձառյուծներ, ինչպես նաև երկնայաին իշխանի դռնապահը (Դի-Խուն)։ Ցածր տարածքում` Չանխե դարպասն է, որտեղով անցնում է երկնային և երկրային աշխարհների սահմանը։ Նրանց միջով, երբեմն, կարող է երկիր իջնել չար արևմտյան քամին, այդ դարպասներով կարելի է երկինք մտնել և սկսել երկնքի նվաճումը։

Ծանոթագրություններ
------------------

1. ↑  Анастасия, Александрова. "Мифологическая энциклопедия: Мифологические места обитания: Цзю тянь". *myfhology.info*. Արխիվացված է the original 2017 թ․ հունիսի 23-ին. Retrieved 2017 թ․ հունիսի 28. `{{cite web}}`: Unknown parameter `|dead-url=` ignored (`|url-status=` suggested) (help)
**Onetwo**, բրիտանա-գերմանական սինթի փոփ դուետ, որը կազմավորվել է 2000-ականների սկզբին։ Իր վերջնական և պաշտոնական անունն ստացել է 2004 թվականին։ Խումբը կոչվել է նաև *pandc*, *Story x two*, *The Rear Mirror*, *Part Two*։

Պատմություն
-----------

Կլաուդիա Բրյուկեն
*Onetwo*-ի կազմում ներառված են Պոլ Համֆրիզը և Կլաուդիա Բրյուկենը։ Նրանք հանդիպել են 1980-ականների սկզբին և 1996 թվականին արդեն սիրային հարաբերությունների մեջ էին։ Նրանք միասին աշխատում էին Propaganda անվանումով ալբոմի վրա, բայց ալբոմի հաջողությունը ձախողվեց և անդամներից ամեն մեկը սկսեց աշխատել իր սեփական երգերի վրա։ 2000 թվականի վերջին նրանք շրջագայություն կատարեցին ԱՄՆ-ում, որը կոչվում էր *OMD Revisited Tour*. շրջագայության ընթացքում նրանք կատարեցին իրենց հին, ինչպես նաև մի քանի նոր երգեր։

2004 թվականի մայիսին նրանք թողարկեցին Item անունով մինի ալբոմ։ Նույն տարվա սեպտեմբերի 30-ին նրանք ունեցան իրենց առաջին կենդանի ելույթը, որը կայացավ Լոնդոնում։ 2006 թվականին նրանք ելույթ ունեցան Լոնդոնի *Too2Much* հրապարակում։ Այդ նույն տարում նրանք շրջագայել են Կենտրոնական և Արևելյան Ամերիկայում, իսկ 2007 թվականի ապրիլին՝ Գերմանիայում։ Աշնանը խումբը ելույթ ունեցավ *Erasure-ի* և *Human League-ի* համերգներում։ 2006 և 2008 թվականներին խումբը ելույթ է ունեցել Մոսկվայում։ 2011 թվականի սեպտեմբերին խումբը մասնակցել է *Electronic Phuture Revue* շոուին։

Խումբը ունի իր սեփական լեյբլը, որը կոչվում է There(there)։

Սկավառակագրություն
------------------

### Ալբոմներ

#### Մինի ալբոմներ

* *Item* – There(there) (2004)

#### Ստուդիական ալբոմներ

* *Instead* – There(there) (2007)

### Սինգլ

* «Cloud Nine» – There(there) (2007)

Ծանոթագրություններ
------------------

1. ↑  Biography Archived 2011-10-02 at the Wayback Machine. на *theremusic.com* (անգլ.)
2. ↑  "Արխիվացված պատճենը". Արխիվացված է the original 2016 թ․ հունիսի 4-ին. Retrieved 2016 թ․ օգոստոսի 5. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  OneTwo European tour…(չաշխատող հղում)
 на *synthpop.net* (անգլ.)
4. ↑  MESH, ONETWO на *darkside.ru* (ռուս.)
5. ↑  "ELECTRONIC PHUTURE REVUE at VINTAGE FESTIVAL". Արխիվացված է the original 2012 թ․ հոկտեմբերի 9-ին. Retrieved 2016 թ․ օգոստոսի 5. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Onetwo խումբը *Myspace*-ում
* *There(there) Music*-ի Archived 2011-10-02 at the Wayback Machine. պաշտոնական կայք

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Թեմատիկ կայքեր | Discogs · MusicBrainz |

 |
**«Надежда»** (հայ.՝ «Հույս»), ռուսերեն երգ, որ գրվել է 1971 թվականին կոմպոզիտոր Ալեքսանդրա Պախմուտովայի և բանաստեղծ Նիկոլայ Դոբրոնրավովի կողմից։

2015 թվականին «Русский репортёр» ամսագրի կողմից անցկացված սոցիոլոգիական ուսումնասիրության համաձայն՝ «Надежды» երգի տեքստն զբաղեցրել է 10-րդ տեղը Ռուսաստանում ամենամեծ ժողովրդականություն վայելող չափածո տողերի շարքում, որն ի թիվս այլոց ներառել է նաև ռուսական ու համաշխարհային դասական գրականության նմուշներ։

Պատմություն
-----------

Առաջին անգամ երգը կատարել առաջարկվել է Իոսիֆ Կոբզոնին, բայց նա հրաժարվել է (հետագայում նա երգն այնուամենայնիվ ընդգրկել է իր երգացանկում)։ Այդ ժամանակ երգն առաջարկվել է Էդիտա Պիեխային, որը դարձել է նրա առաջին կատարողը։ Երգն ու նրա նոտաներն ուղարկվել են նաև Վարշավա՝ ծանր վնասվածքից հետո ապաքինվող Աննա Գերմանին, որը հետագայում մեծ հաջողությամբ կատարել է այն։ Վերջինիս կատարումը դարձել է կանոնիկ ու ավելի հայտնի։ Խորհրդային և ռուս տիեզերագնացների մոտ ավանդույթ է դարձել թռիչքից առաջ լսել Աննա Գերմանի կատարումը։

1975 թվականի «Տարվա երգ» փառատոնի եզրափակիչ համերգում Մուսլիմ Մագոմաևին առաջարկվել է կատարել երգն այն բանից հետո, երբ պարզ է դարձել, որ նրա հիմնական կատարողներ Էդիտա Պիեխան ու Աննա Գերմանը չեն կարողանալու մասնակցել համերգի նկարահանումներին։ Պյոտր Կլիմուկի և Վիտալի Սևաստյանովի ներածական խոսքից հետո Մուսլիմ Մագոմաևը կատարել է երգը երկու անգամ (բիս)։ Հետագայում երգը ևս երկու անգամ հնչել է «Տարվա երգ» փառատոնում։ «Երգ-76» փառատոնում այն նորից կատարել է Մուսլիմ Մագոմաևը (կատարման ձայնագրությունը համարվում է կորած), իսկ «Երգ-82» փառատոնում հնչել է «Նախորդ տարիների մրցանակակիր երգերի» պոպուրիում Էդիտա Պիեխայի կատարմամբ (երրորդ տունը)։

Երգը կատարել է նաև «Надежда» վոկալ-գործիքային անսամբլը, որ կոչվել է այդ երգի անունով։

Ծանոթագրություններ
------------------

1. ↑  Виталий Лейбин, Наталья Кузнецова (26 июня 2015). "Слова не выкинешь. Какие песни мы поем в душе и какими стихами говорим". rusrep.ru. Արխիվացված է the original 2016 թ․ ապրիլի 19-ին. Retrieved 2016 թ․ ապրիլի 10.
2. ↑  Муслим Магомаев — Надежда ՅուԹյուբում

Արտաքին հղումներ
----------------

* Р. Вивчаренко. «История одной размагниченной песни»
* Сайт Александры Пахмутовой — Полный текст песни, нотная запись и коллекция ссылок на звукозаписи в различных форматах
* «Надежда» в исполнении Анны Герман
* «Надежда» в исполнении Эдиты Пьехи

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | MusicBrainz |

 |
**Անդրոլոգիա** (հին հունարենից՝ ἀνήρ, anēr, գենիտիվ ἀνδρός, andros «մարդ» և -λογία, -logia) բժշկական մասնագիտության անուն, որը վերաբերում է տղամարդկանց առողջությանը, մասնավորապես՝ կապված է տղամարդկանց վերարտադրողական համակարգի և ուրոլոգիական խնդիրների հետ, որոնք հատուկ են հենց տղամարդկանց։ Այն գինեկոլոգիայի անալոգն է, որը զբաղվում է կանանց առողջությանը հատուկ բժշկական խնդիրներով, հատկապես վերարտադրողական և ուրոլոգիական առողջությանը վերաբերող հարցերով։

Գործընթաց
---------

Անդրոլոգիան ներառում է սեռական օրգանները պատող շարակցական հյուսվածքների անոմալիաները, ինչպես նաև բջիջների ծավալի փոփոխությունները, ինչպիսիք են սեռական օրգանների հիպերտրոֆիան կամ մակրոգենիտոսոմիան։ 

Վերարտադրողական և ուրոլոգիական տեսանկյուններից տղամարդու համար հատուկ բժշկական և վիրաբուժական պրոցեդուրաները ներառում են վազէկտոմիան, վազովազոստոմիան (վազէկտոմիայի հակադարձ պրոցեդուրաներից մեկը), օրխիդոպեքսիան, թլպատումը, սերմի կրիոպահպանումը, սերմի վիրաբուժական ստացումը, սերմնահեղուկի հետազոտությունը, սերմնահեղուկի պատրաստումը օժանդակ վերարտադրողական տեխնոլոգիաների (ՕՎՏ) համար, ինչպես նաև միջամտությունները տղամարդկանց միզասեռական խանգարումների պարագայում, ինչպիսիք են հետևյալները.

* Բալանիտ
* Առնանդամի քաղցկեղ
* Կրիպտորխիզմ
* Էպիդիդիմիտ
* Էպիսպադիա
* Էրեկտիլ դիսֆունկցիա
* Առնանդամի կարճ սանձիկ
* Հիդրոցելե
* Հիպոսպադիա
* Անպտղություն
* Միկրոպենիս
* Օրխիտ
* Պարաֆիմոզ
* Առնանդամի կոտրվածք
* Պեյրոնիի հիվանդություն
* Ֆիմոզ
* Հետվազէկտոմիկ ցավային համախտանիշ
* Պրիապիզմ
* Շագանակագեղձի քաղցկեղ
* Պրոստատիտ
* Ռետրոգրադ էյակուլյացիա
* Սեմինալ վեզիկուլիտ
* Սպերմատոցելե
* Ամորձիների քաղցկեղ
* Ամորձիների ոլորում
* Վարիկոցելե

Պատմություն
-----------

Ի տարբերություն գինեկոլոգիայի, որն ունի բժշկական խորհրդի հավաստագրման բազմաթիվ ծրագրեր ամբողջ աշխարհում, անդրոլոգիան չունի։ Անդրոլոգիան որպես առանձին մասնագիտություն ուսումնասիրվել է միայն 1960-ականների վերջից. այդ թեմայով առաջին մասնագիտացված ամսագիրը գերմանական «*Andrologie*» պարբերականն էր (այժմ կոչվում է «*Andrologia»*), որը հրատարակվում է 1969 թվականից։ Հաջորդ մասնագիտացված ամսագիրը, որն ընդգրկում էր ինչպես հիմնական, այնպես էլ կլինիկական անդրոլոգիան, «*International Journal of Andrology»* էր, որը հիմնադրվել է 1978 թվականին և դարձել Անդրոլոգիայի եվրոպական ակադեմիայի պաշտոնական ամսագիրը 1992 թվականին։ 2012 թվականին այս երկու հասարակական ամսագրերը միավորվեցին ոլորտում մեկ առաջնակարգ ամսագրի մեջ, որը կոչվում էր «Andrology», իսկ առաջին համարը լույս տեսավ 2013 թվականի հունվարին։

Տես նաև
-------

* Վերարտադրողական առողջություն
* Ուրոլոգիա

Ծանոթագրություններ
------------------


1. ↑  Thelander, Hulda E. and Mollie Cholffin. "Neonatal cortical insufficiency (Addison's disease) associated with the adrenogenital syndrome." The Journal of Pediatrics 18.6 (1941): 779-792.
2. ↑  *Social Studies of Science* (1990) **20**, p. 32
3. ↑  Meistrich ML & Huhtaniemi IT (2012). "'ANDROLOGY'– The New Journal of the American Society of Andrology and the European Academy of Andrology". *International Journal of Andrology*. **35** (2): 107–108. doi:10.1111/j.1365-2605.2012.01261.x. PMID 22413740.
Արխեոպտերիքս
**Արխեոպտերիքս** (բրածո նախաթռչուն) (հունարեն՝ άρχαίος-հնագույն և {\displaystyle \pi }τέρνξ-թև) (Archaeopteryx lithographiix), բրածո ողնաշարավոր նախաթռչուն։ Մարմնի և կմախքի կառուցվածքն ունի թռչունի և սողունի ընդհանուր շատ գծեր։ Մարմնի տեսքը, գանգի և վերջավորությունների կառուցվածքը, փետուրների առկայությունը հաստատում են նրա պատկանելությունը թռչունների դասին։ Ատամների առկայությունը, երկար՝ 20 ողերից բաղկացած պոչը, ոսկորների մեջ օդատար խոռոչների բացակայությունը և կմախքի կառուցվածքի առանձնահատկությունները արխեոպտերիքսին մոտեցնում են սողուններին։ Արխեոպտերիքսը եղել է ագռավի մեծության։ կմախքն առաջին անգամ հայտնաբերվել է 1860 թվականին, Զոլոնհոֆենի (Գերմանիա) վերին յուրայի վիմագրական թերթաքարերում։ Հայտնաբերվել է ընդամենը երեք կմախք, որոնցից մեկը սխալմամբ նկարագրվել է որպես արխեորնիս (Archaeornissiemerisi)։

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա (11-րդ) · Բրոքհաուսի և Եփրոնի · Բրոքհաուսի և Եփրոնի փոքր · Մեծ կատալոնական · Մեծ նորվեգական · American Cycl. (1879) · Universalis · Universalis |
|  |
| Տաքսոնոմիա | Avibase · EOL · GBIF · iNaturalist · IRMNG |
|  |
| 

|  Չափորոշչային վերահսկողություն |
| --- |
|  |
| BNF: 13752296q · GND: 4142946-1 · LCCN: sh85006521 · Microsoft: 2776837868 · NDL: 00576807 · SUDOC: 059711744 |

 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 2, էջ 66)։*  |
**Մուհամետ Աբլեև**, (թաթ.՝ Мөхәммәт Шәриф улы Әблиев, հուլիսի 15, 1900(1900-07-15), Կամսկո-Ուստինսկի շրջան, Թաթարստանի Ինքնավար Խորհրդային Սոցիալիստական Հանրապետություն - 1941), խորհրդային թաթար գրող, արձակագիր, դրամատուրգ։

Կենսագրություն
--------------

Մուհամետ Աբլեևը ծնվել է 1900 թվականի հուլիսի 15-ին Դանիշևո գյուղում (այժմ` Թաթարստանի Կամսկո-Ուստինսկի շրջան), աղքատ գյուղական ընտանիքում։ Զբաղվել է բատրակությամբ։ 1915 թվականին մեկնել է Կազան` աշխատելու։ Հոկտեմբերյան հեղափոխության ժամանակ աշխատել է գործարանում` որպես որմնադիր։

1918 թվականին կամավոր կերպով միացել է պարենավորման ջոկատին։ 1919 թվականին աշխատել է ջուլհակի գործարանում` մանելու հաստոցի վրա։ Արևելյան ժողովուրդների կազանյան կուսակցական դպրոցն ավարտելուց հետո աշխատել է նույն գործարանում` որպես երիտասարդ աշխատողների ղեկավար։ 1921 թվականին միացել է Բանվորա-գյուղացիական Կարմիր բանակին, Միջին Ասիայում մասնակցել է բասմաչության դեմ պայքարին։ 1921 թվականից եղել է Կոմունիստական կուսակցության անդամ։ 1926 թվականին ավարտել է Կազանի միավորյալ թաթար-բաշկիրական ռազմա-արդյունաբերական դպրոցը, նշանակվել է թաթարական հրաձգային զորագնդի 1-ին դասակի հրամանատար։ 1928 թվականին Մոսկվայում ավարտել է ռազմա-արդյունաբերական դասընթացներ։ 1931-1932 թվականներին մասնակցել է բասմաչների դեմ տարվող ռազմական գործողություններին։ 1936 թվականին ավարտել է Լենինգրադի ռազմա-քաղաքական ակադեմիան։ Վերադառնալով Կազան` ծառայել է որպես քարոզչության հրահանգիչ, հետագայում դարձել է զորագնդի զինվորական կոմիսար։ Մասնակցել է Խորհրդա-ֆիննական պատերազմին։ Մահացել է 1941 թվականին, Հայրենական մեծ պատերազմի ժամանակ։

Ստեղծագործություններ
--------------------

Մուհամետ Աբլեևի առավել հայտնի ստեղծագործություններից է 1929 թվականին գրված «Шәмсекамәр» դրաման։ Այս ստեծագործության մեջ հեղինակը ձգտում է բացահայտել ճորտատիրական իրավունքի վերացումից հետո գյուղացիների ու կալվածատերերի միջև ծագած դասային խնդիրները։ Նրա առաջին պատմվածքը եղել է «Минем дустым сугышта» («Իմ ընկերը մարտում»), որը հրապարակել է 1922 թվականին։ 1928 թվականին գրել է «Итекче кызы» («Կոշկակարի աղջիկը») պատմվածքը։ 1939 թվականին դարձել է ԽՍՀՄ գրողների միության անդամ։

Ծանոթագրություններ
------------------

1. 1 2 3  Аблеев Мухамет Шарифович Archived 2017-02-10 at the Wayback Machine. // Гиниятуллина А. К. Писатели Советского Татарстана: биобиблиогр. справочник. — Казань: Татарское книжное издательство. — 1970. — 511 с.

Գրականություն
-------------

* Татарский энциклопедический словарь. — Казань: Институт Татарской энциклопедии АН РТ, 1999. — 703 с. илл. ISBN 0-9530650-3-0
* Татарский энциклопедический словарь (на татарском языке) / Гл. ред. М. Х. Хасанов; Отв. ред. Г. С. Сабирзянов. — Казань: Институт Татарской энциклопедии АН РТ, 2002. — 830 с.: ил. ISBN 5-902375-01-0

Արտաքին հղումներ
----------------

* "Мөхәммәт Әблиев" (in թաթարերեն). kitap.net.ru. Արխիվացված է the original 2016 թ․ մարտի 5-ին. Retrieved 2016 թ․ հունվարի 14.
Airbus A319-111
**Vim Airlines** (2000-2017) ռուսական ավիաընկերություն, հիմնված է Մոսկվայում (Դոմոդեդովո օդանավակայանում)։ Ավիաընկերության անունը՝ Vim Airlines։

Պատմություն
-----------

Հիմնադրվել է 2002 թվականի, հոկտեմբերին։ Անունը ստացել է ավիաընկերության տնօրենի կողմից՝ Վիկտոր Իվանովիչ Մերկուլով (մահացել է 2006 թվականի հոկտեմբերի 16-ին)։

### Միաձուլումներ և ձեռքբերումներ

2007 թվականի, հուլիսին ընկերությունը ձեռք է բերել բաժնետոմսեր։

Չվերթ
-----

Ավիաընկերության չվերթը 2014 թվականի, օգոստոսին կազմել է 8 ինքնաթիռ Boeing 757-200 (RA-73008, RA-73009, RA-73011, RA-73012, RA-73014, RA-73016, RA-73017, RA-73018) և 4 ինքնաթիռ Airbus A-319 (VQ-BTL,VP-BDY,VP-BDZ, VQ-BTK), ևս 3 ինքնաթիռ Embraer-195, պատվիրված և առաքվաք 2014 թվականի օգոստոսին։ Նախկինում օգտագործվող ինքնաթիռնեն են՝ Յակ-42Դ, Իլ-62Մ և Տու-154Մ։

| Ինքնաթիռ | Գումար | Պատվերված | Նշումներ |
| --- | --- | --- | --- |
|
| Boeing 757-200 | 8 | 0 | ևս 4 չվերթ (RA-73007, RA-73010, RA-73015, RA-73019), որոնք գտնվում էին Դոմոդեդովո օդանավակայանում։ |
| Embraer-195 | 0 |  |
| Аirbus 319-111 | 4 |  |

Երթուղային ցանց
---------------

VIM Airlines
Vim Airlines-ը տեղափոխել է ուղևորներ (կանոնավոր, սեզոնային), և կատարել է բեռնափոխադրումներ Մոսկվայից։ Ուղևոների և բեռնափոխադրումների առումով ավիաընկերություններից մեկն է Ռուսաստանում։ Կանոնավոր չվերթների մասնաբաժինը 2010 թվականի փետրվարի 1-ի դրությամբ կազմել է 32,4 %։ Այսպիսով ավիաընկերությունը հավաստագրվել է ՄԱԿ-ով, և կատարել է չվերթներ ամբողջ աշխարհում։

Տարբեր ժամանակներում ավիաընկերության երթուղային ցանցը հետևալն է՝ Բառնաուլ, Իրկուտսկ, Սոչի (Ադլեր), Օմսկ, Ուֆա, Մագադան, Վլադիվոստոկ, Չելյաբինսկ, Մագնիտոգորսկ, Յակուտսկ և այլն։

### Արդյունավետության ցուցանիշները

|  | 2004 | 2005 | 2006 | 2007 | 2008 | 2009 | 2010 | 2011 |
| --- | --- | --- | --- | --- | --- | --- | --- | --- |
| Տեղափոխած ուղևորներ, մարդ. | 246 978 | 1 589 629 | 1 527 787 | 2 080 691 | 1 561 000 | ~1 200 000 | 1 327 363 | 1 612 531 |
| Տեղափոխած բեռներ և փոստեր, տոննա | 11 007 | 1 158 | 2 475 | 5 155 | 4 591 | 1 083 | 2 097 | 5 061 |
| Արշավանք, ժամ | 10 480 | 32 970 | 29 195 | 46 363 | 38 479 | 26 733 |  |  |
| Ուղևորների բեռը, % | 71,7 | 82,3 | 76,9 | 75,4 | 73,8 | 79,0 | 82.1 | 75.8 |
| Օգտագործվեղ կոմմ. բեռնված, % | 52,8 | 68,3 | 63,8 | 62,6 | 62,8 | տվյալներ չկան | 76.8 | 66.8 |

Ծանոթագրություններ
------------------

1. ↑  "ОАО «Авиакомпания „Алания"» вошло в состав более крупной авиакомпании — «ВИМ-Авиа»". Արխիվացված է the original 2012 թ․ մայիսի 29-ին. Retrieved 2015 թ․ հունվարի 11.
2. ↑  Авиакомпания "ВИМ-авиа" получила первый самолет Airbus A319 | Авиатранспортное обозрение
3. ↑  Авиакомпания «ВИМ-Авиа». Итоги деятельности за 2008 год

Արտաքին հղումներ
----------------

* Ավիաընկերության պաշտոնական կայք
**OxygenOS** ( չինարեն հեշտ. 氧OS , պինին: *yǎng OS*), օպերացիոն համակարգ մշակված Android-ի հիման վրա, նախատեսված է սմարթֆոնների և պլանշետների համար, որոնք ունեն բաց ներքին կոդ։ Մշակված է սմարթֆոնների արտադրությամբ զբաղվող, չինական OnePlus ընկերության կողմից, բացառապես իր իսկ արտադրած սարքերի համար։ Գոյություն ունի նաև օպերացիոն համակարգի տարբերակ, որը նախատեսված է չինական ներքին շուկայի համար և կրում է HydrogenOS անունը ( չինարեն հեշտ. 氢OS , պինին: *qīng OS*)։

Պատմություն
-----------

2014 թվականին OnePlus ընկերությունը հայտարարություն տարածեց, որ մշակում է օպերացիոն համակարգ առանց bloatware և նեղ կարգավորումների հնարավորությամբ։ Ինչպես նաև սկսվեց մրցույթ, որի ընթացքում պետք էր առաջարկել անվանում նոր օպերացիոն համակարգի համար։ Արդյունքում ընտրվեց OxygenOS տարբերակը, իսկ տարբերակի հեղինակը՝ @midfire, հրավիրվեց ընկերության գլխավոր գրասենյակ, որը տեղակայված է Շենժենում։

2017 թվականին տեղեկատվական անվտագության մասնագետ՝ Քրիսթափոր Մուռը հայտնեց, որ օպերացիոն համակարգը հավաքում է օգտատերերի տվյալներ և ուղարկում OnePlus-ի սերվերներ։ Ինչին ի պատասխան, ընկերության հիմնադիր Կառլ Պեյը հայտնեց, որ տվյալները երրորդ անձի չեն փոխանցվել, և, որ այդ տվյալները օգտագործվել են միայն հետվաճառքային վիճակագրություն կազմելու համար։

Ծանոթագրություններ
------------------

1. ↑   — OnePlus.
2. ↑  "[Contest] OnePlus ROM: You Name It". *OnePlus Community* (in անգլերեն). Արխիվացված from the original on 2020 թ․ մայիսի 26. Retrieved 2020 թ․ սեպտեմբերի 7.
3. ↑  "Meet the OnePlus ROM: OxygenOS". *OnePlus Community* (in անգլերեն). Արխիվացված from the original on 2020 թ․ հունիսի 17. Retrieved 2020 թ․ սեպտեմբերի 7.
4. ↑  "My journey to the Oneplus HQ !". *OnePlus Community* (in անգլերեն). Արխիվացված from the original on 2020 թ․ հուլիսի 6. Retrieved 2020 թ․ սեպտեմբերի 7.
5. ↑  "Смартфоны OnePlus собирают телеметрию, которая позволяет связать устройство с конкретным пользователем" (in ռուսերեն). Արխիվացված from the original on 2021 թ․ փետրվարի 7. Retrieved 2020 թ․ սեպտեմբերի 25.
6. ↑  "OnePlus обещает не собирать данные с телефона без разрешения пользователя". *3DNews - Daily Digital Digest* (in ռուսերեն). Արխիվացված from the original on 2020 թ․ հոկտեմբերի 30. Retrieved 2020 թ․ սեպտեմբերի 25.
Անվան այլ կիրառումների համար տե՛ս՝ Պանդորա

**Pandora** (կարդացվում է՝ Պանդորա), ոսկերչական տուն, որը հիմնադրել են Պիեր և Վինի Էնիվոլդսեն ամուսինները 1982 թվականին Դանիայում։

Պատմություն
-----------

Ի սկզբանե կազմակերպությունը հիմնադրվել է որպես փոքրիկ ոսկերչական խանութ Կոպենհագենում։ 1987 թվականին արտադրանքի աճող պահանջարկի պատճառով Pandora-ն անցել է մեծածախ վաճառքի։

1989 թվականին արտադրությունը տեղափոխվել է Թաիլանդ, ինչը հնարավորություն է տվել արտադրել զանգվածային ոսկերչական արտադրանք։ 2010 թվականի հոկտեմբերի 5-ին ընկերությունը IPO-ի միջոցով վաճառվել է։

2014 թվականին բացվել է 1000-րդ խանութը, և այդ տարին ընկերության պատմության մեջ դարձել է նոր նշաձող։

2015 թվականին Pandora-ն տեղափոխվել է Ղազախստան։ 2016 թվականին ընկերության եկամուտը կազմել է մոտ 3 միլիարդ դոլար։

2017 թվականի փետրվարի 7-ին Pandora-ն նախաձեռնել է բաժնետոմսերի հետգնման ծրագիր․ մեկ տարվա ընթացքում ընկերությունը գնել է ավելի քան մեկ միլիոն բաժնետոմս՝ շուրջ 270 մլն դոլար արժողությամբ։

Ոսկերչական ընկերությունում աշխատում է ավելի քան 21 հազար մարդ։ Իր պատմության ընթացքում ընկերությունը նվաճել է ավելի քան 70 երկրների ոսկերչական շուկաները, և այսօր բրենդի զարդերը հաջողությամբ վաճառվում են վեց մայրցամաքներում։

Pandora-ն արտադրում է տարբեր զարդեր, այդ թվում՝ ականջօղեր, մատանիներ, ապարանջաններ, ուլունքներ, ինչպես նաև ժամացույցներ։

Հետաքրքիր փաստեր
----------------

2013 թվականից Pandora-ն թողարկում է նոր հավաքածուներ յուրաքանչյուր երկու ամիսը մեկ անգամ, այն դեպքում, երբ նախկինում ընկերությունը հավաքածուները թողարկում էր տարեկան երկու անգամ։

Պատկերներ
---------

* Pandora խանութ Լիդսում, Մեծ Բրիտանիա (2009)Pandora խանութ Լիդսում, Մեծ Բրիտանիա (2009)
* Pandora խանութ Լիեժում, Բելգիա (2011)Pandora խանութ Լիեժում, Բելգիա (2011)

Ծանոթագրություններ
------------------

1. 1 2  "A Danish Fairy Tale Gone Awry". Retrieved 2013 թ․ հոկտեմբերի 19.
2. ↑  NASDAQ OMX Copenhagen welcomes Pandora to list on its main market(չաշխատող հղում)
3. ↑  "Pandora charms investors with $2 bln market debut". Արխիվացված է the original 2013 թ․ հոկտեմբերի 20-ին. Retrieved 2013 թ․ հոկտեմբերի 19.

Արտաքին հղումներ
----------------

* Պաշտոնական կայք
* "Le bijoutier danois Pandora à la conquête du marché français" (in ֆրանսերեն). Retrieved 2013 թ․ հոկտեմբերի 19.
* "Pandoras aktier styrtdykker efter choktal og fyring" (in դանիերեն). Retrieved 2013 թ․ հոկտեմբերի 19.
* "Pandora triumferede ved sin børsdebut" (in դանիերեն). Արխիվացված է the original 2018 թ․ մարտի 6-ին. Retrieved 2013 թ․ հոկտեմբերի 19.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք  · Ֆեյսբուք (անգլ.) · Ֆեյսբուք (անգլ.) · Թվիթթեր · Թվիթթեր · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |

 |
**Ցաո Յան** ( չինարեն հեշտ. 曹阳 , պինին: *Cáo Yáng* դեկտեմբերի 15, 1981(1981-12-15), Տյանցզին, Չինաստան), չինացի ֆուտբոլիստ, «Տյանցզին Տենդ» ֆուտբոլային ակումբի և ազգային հավաքականի պաշտպան։

Ակումբային կարիերա
------------------

2000 թվականի սեպտեմբերի 17-ին Յանը նշել է իր նորամուտը «Տյանցզին Տենդ» ֆուտբոլային ակումբում, խաղալով «Յուննան Հուտա» ակումբի դեմ։ Հաջորդ մրցաշրջանում մասնակցել է 10 ֆուտբոլային հանդիպման։ 2002 թվականի մրցաշրջանի վերջում կարողացել է հաստատել իր տեղը հիմնական կազմում։ Որոշ ժամանակ անց եղել է թիմի ավագ, Վան Սյաոյից հետո։ 2008 թվականին, Չինաստանի ազգային առաջնությունում, Ցաոն օգնեց իր թիմին գրավելով 4-րդ տեղը։

Կարիերան ազգային հավաքականում
-----------------------------

2002 թվականի դեկտեմբերի 7ին տեղի է ունեցել Ցաոյի նորամուտը դեպի ազգային հավաքական։ Դեբյուտային խաղը եղել է Սիրիայի դեմ ընկերական խաղը։ Հիմնական կազմ է ընդգրկվել խաղալու Ասիայի առաջնությանը, որտեղ Չինաստանը իր պատմության մեջ առաջին անգամ հաղթեց և տարավ Չինաստան ոսկե մեդալը։ Մասնակցություն է ունեցել 2007 թվականի Ասիայի առաջնությանը։

Ծանոթագրություններ
------------------

1. 1 2  "姓名：曹阳". sports.sina.com.cn. Retrieved 2012 թ․ հուլիսի 16.
2. ↑  "Kawasaki Frontale V Tianjin Teda" (PDF). the-afc.com. Արխիվացված է the original (PDF) 2012 թ․ մայիսի 25-ին. Retrieved 2012 թ․ հուլիսի 16.
3. ↑  "中国 3–1 叙利亚". teamchina.freehostia.com. 2002 թ․ դեկտեմբերի 7. Retrieved 2012 թ․ հուլիսի 16.

Արտաքին հղումներ
----------------

* Ֆուտբոլիստի պրոֆիլը Sina.com կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | National Football Teams.com · Soccerway · Transfermarkt (խաղացող) · ՖԻՖԱ |

 |
**Փաֆլես** (անգլ.՝ Puffless), Սիմփսոններ սերիալի 27 եթերաշրջանի 3-րդ սերիան։

Սյուժե
------

Հոմերը, Բարտը, Լիզան, Մեգին և տատիկը հեռուստացույց են դիտում։ Մարջը անջատում է հեռուստացույցը և ասում է, որ այսօր նրա մոր 80 ամյակն է և նրանք պետք է այցելեն մորը, բայց Հոմերը հրաժարվում է գնալ, որովհետև Բուվյե ընտանիքը նրան չի սիրում։ Վերջիվերջո նա գնում է։

Տանը Ժակլինն ասում է, որ իր ամուսինը՝ Քլենսին, մահացել է թոքերի քաղցկեղից։ Այդ նորությունը շոկի է ենթարկում Փեթիին և Սելմային և նրանք որոշում են ընդմիշտ թողնեն ծխելը։

### Երկրորդ մաս (Maggie’s Extraordinary Animal Adventure)

Երկրորդ մասում Մեգին ընկերանում է սկյուռիկի հետ, որը նրան ծանոթացնում է ուրիշ կենդանիների՝ թութակի, բուի և օպոսումի հետ (թութակը հայտնվեց Duffless սերիայում)։ Կլետուսը օպոսումին գերի է վերցնում։ Մեգին օպոսումին փրկելու համար պլան է մշակում։

Հոմերի աչքերը

Դիտումներ
---------

Տվյալ դրվագը դիտել են ավելի քան 3 մլն մարդ։ Դրվագի գնահատականն է 1.5

Ծանոթագրություններ
------------------

1. ↑  Porter, Rick (2015 թ․ հոկտեմբերի 13). "Sunday final ratings: 'The Good Wife' and 'Last Man on Earth' adjusted up, plus final NFL numbers". *TVbytheNumbers*. Արխիվացված է the original 2015 թ․ հոկտեմբերի 13-ին. Retrieved 2015 թ․ հոկտեմբերի 13.

Արտաքին հղումներ
----------------

* Капсула серии на snpp.com(չաշխատող հղում)
* Puffless на сайте Simpsons Wiki
* Puffless на Internet Movie Database
**Քյուարպեդիա**, շարժական ինտերնետի վրա գործող համակարգ, որն օգտագործում է QR կոդերը Վիքիպեդիա հոդվածները օգտվողներին իրենց նախընտրած լեզվով հասանելի դարձնելու համար։
QR կոդերը հեշտությամբ կարող են գեներացվել ցանկացած Uniform Resource Identifier-ին (URI) ուղղակիորեն հղվելու նպատակով, սակայն QR-պեդիա համակարգը ավելացնում է լրացուցիչ ֆուկցիոնալություն։

Գործընթաց
---------

 Derby Museum-ի այցելուները բջջային հեռախոսի օգնությամբ QR -կոդով հարցում են անում QR-պեդիային։
Երբ օգտվողը իր շարժական սարքով սկանավորում է QR-կոդը, սարքը ձևափոխում է QR-կոդը Uniform Resource Locator (URL) օգտվելով "qrwp.org" դոմեյնի անվամբ, որի արդյունքում որոշվում է Վիքիպեդիա հոդվածի վերնագիրը և հարցում է ուղարկվում QRպեդիայի վեբ սերվերին, միաժամանակ հաղորդելով սարքի լեզվի նախընտրությունը։
Այնուհետև QRպեդիայի սերվերը օգտվում է API-ից պարզելու սարքի նախընտրած լեզվով կա արդյոք համապատասխան հոդված, եթե այո, ապա այն ուղարկում է սարքին հարմար ձևաչափով։ Իսկ եթե նախընտրած լեզվի տարբերակը գոյություն չունի, ապա QR-պեդիա սերվերը առաջարկում է ընտրություն առկա լեզուներով կամ թարգմանություն Google translation-ի միջոցով։

Այս եղանակով մի QR-կոդը միևնույն հոդվածը հասանելի է դարձնում բազմաթիվ լեզուներով, նույնիսկ այն դեպքում, երբ թանգարանը ի վիճակի չի կատարել թարգմանություն։ QR-պեդիան վարում է իր վիճակագրությունը։

Ծանոթագրություններ
------------------

1. 1 2  Eden, Terence (2011 թ․ ապրիլի 3). "Introducing QRpedia". Retrieved 2011 թ․ օգոստոսի 25.
2. ↑  Anon (2011 թ․ օգոստոսի 19). "The Children's Museum of Indianapolis Creates New Learning Opportunities through Wikipedian-in-Residence". The Children's Museum of Indianapolis. Արխիվացված է the original 2012 թ․ մարտի 29-ին. Retrieved 2011 թ․ օգոստոսի 25.
3. ↑  Johnson, L.; Adams, S. (2011). *The Technology Outlook for UK Tertiary Education 2011-201* (PDF). NMC Horizon Report Regional Analyses. Austin, Texas: The New Media Consortium. ISBN 978-0-615-38209-8.
4. 1 2 3 4  Byrd Phillips, Lori (2011 թ․ հունիսի 15). "Going Multilingual with QRpedia". Marcus Institute for Digital Education in the Arts. Արխիվացված է the original 2012 թ․ օգոստոսի 26-ին. Retrieved 2011 թ․ օգոստոսի 25.
5. ↑  "QRpedia Statistics (example)". Արխիվացված է the original 2012 թ․ հուլիսի 13-ին. Retrieved 2011 թ․ դեկտեմբերի 12.
**Տուլկանյան գերեզման** (իսպ.՝ Cementerio de Tulcán), Էկվադորի հյուսիսում՝ Կարչի պրովինցիայի Տուլկան քաղաքում գտնվող գերեզման։ Գերեզմանը հայտնի է նոճիներով և տոպիար ոճով ձևավորված այգիով։ Բրիտանացի բուսաբան Էնթոնի Ջուլիան Հաքսլին իր՝ «Այգեգործության նկարազարդ պատմություն» գրքում Տուլկանյան գերեզմանն անվանել է աշխարհում այս արվեստի ձեռքբերումներից ամենաակնառու օրինակներից մեկը։

Գերեզմանը գտնվում է Տուլկանի մունիցիպալիտետում և տեղակայված է քաղաքի հյուսիս-արևմուտքում։ Գերեզմանի ընդհանուր մակերեսը կազմում է 8 հա։ Կոլումբարիումներում, սկլեպներում և դամբարաններում ամփոփված է ավելի քան 12 400 աճյուն։ Գերեզմանի այգին, որն զբաղեցնում է մոտ 4 հա տարածք, եզերված է ավելի քան երեք հարյուր ծառեր, որոնք ձևավոր էտած են։ Այն բաժանված է 2 զոնաների․ առաջինը գտնվում է գերեզմանի առաջնամասում և կոչվում է «Հիշողությունների պուրակ» (*Parque de los Recuerdos*), իսկ երկրորդը՝ առաջինից առանձին, կոչվում է «Աստծո զոհասեղան» (*Altar de Dios*)։

Տուլկանյան գերեզմանը հիմնվել է 1932 թվականին՝ Սանտյագոյի հին պանթեոնի փոխարեն, որը լրջորեն վնասվել էր 1923 թվականի երկրաշարժի արդյունքում։ Այն ժամանակների կանոնների համաձայն՝ գերեզմանատունը կառուցում էին ոչ բնակելի տարածքներում՝ խուսափելով համաճարակներից։ Կրաքարային բնահողի շնորհիվ գերեզմանատանը լավ են աճում նոճիները։

Գաղափարը՝ գերեզմանատանն այգի հիմնելու, պատկանում էր Խոսե Մարիա Ասել Ֆրանկո Գերրարոյին (իսպ.՝ José María Azael Franco Guerrero), որը 1936 թվականին զբաղեցնում էր Տուլկան մունիցիպալիտետի պուրակների ղեկավարի պաշտոնը։

1984 թվականի մայիսի 28-ին Էկվադորի էկոլոգիական ժառանգության ինստիտուտը գերեզմանը հայտարարել է մշակութային ժառանգության օբյեկտ։ Այդ նույն տարվա օգոստոսի 23-ին Զբոսաշրջության ազգային տնօրինությունն այդ տարածքը հայտարարել է զբոսաշրջային ազգային նշանակության բնական օբյեկտ։

Տուլկանի տեղական խորհրդի որոշմամբ՝ 2005 թվականից գերեզմանը կրում է Խոսե Մարիա Ասաել Ֆրանկո Գերրերոյի անունը։ 2009 թվականին իրականացվեց գերեզմանի վերակառուցումը, անցկացվեց գիշերային լուսավորության համակարգ։

Գերեզմանի համայնապատկերը

Տես նաև
-------

* Գերեզմանոց

Ծանոթագրություններ
------------------

1. ↑  Кладбище-топиарий — самая необычная достопримечательность Эквадора
2. ↑  "Удивительный садово-парковый дизайн на кладбище города Тулькан, Эквадор". Արխիվացված է the original 2019 թ․ հուլիսի 25-ին. Retrieved 2019 թ․ օգոստոսի 7. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  Huxley, Anthony. The Illustrated History of Gardening. Horticulture Garden Classic. Editor The Lyons Press, London, 1998. ISBN 1-55821-693-6, 9781558216938N
4. ↑  309 esculturas en ciprés dan vida al cementerio de Tulcán(չաշխատող հղում)
5. ↑  El cementerio de Tulcán Azael Franco celebra bodas de plata(չաշխատող հղում)

Արտաքին հղումներ
----------------

* Տուլկանի գերեզմանի ձևավոր թփերը (Էկվադոր)
* Գերեզման-նոճիանոց Տուլկանում
**Աբրոլյոս ծովային ազգային պարկ** (պորտ.՝ Parque Nacional Marinho dos Abrolhos), ազգային պարկ, որը հիմնադրվել է 1983 թվականին։ Ընդգրկում է Աբրոլհոս կղզեխմբի մեծ մասը Բահիա նահանգում, Բրազիլիա։

Տեղագրություն
-------------

Ազգային պարկը ստեղծվել է 1983 թվականի ապրիլի 6-ին։ Ընդգրկում է շուրջ 91300 հա տարածք։ Այն դարձել է Կենտրոնական Ատլանտյան անտառ էկոլոգիական միջանցքի մի մասը, որը ստեղծվել է 2002 թվականին։ Տեղակայված է Բրազիլիայի հյուսիս-արևելքում՝ Բահիայի հարավային ափին։ Կղզիները ծագումով հրաբխային են։

Աբրոլհոս կղզեխմբում կան հինգ կղզիներ, սակայն նրանցից միայն մեկը՝ Սիրիբան, բաց է այցելուների համար։ Այս կղզու շուրջ անցկացված է 1600 մետր երկարությամբ արահետ։ Իլյա Սանտա Բարբարան գտնվում է պարկի սահմաններից դուրս։ Այն գտնվում է նավատորմի իրավասության ներքո, որի փարոսը տեղակայված է այնտեղ։ Մյուս կղզիներն են՝ Իլյա Գուարիտան, Իլյա Ռեդոնդան ու Իլյա Սուեստեն։ Պարկը ներառում է նաև Պարկել դոս Աբրոլհոսը, որտեղ կարելի է տեսնել տարածաշրջանին բնորոշ կորալային գոյացություններ և Տիմբեբաս խութը՝ Ալկոբասա քաղաքի դիմաց։

Էկոլոգիա
--------

Ջրերը մաքուր են, ինչպես նաև առկա է ստորջրյա բուսական և կենդանական աշխարհի մեծ բազմազանություն, այդ թվում՝ ծաղկող կորալային գոյացություններ։ Կղզու բուսականությունը աղքատ է, կան փոքր բույսեր, ինչպիսիք են խոտերը և խոտաբույսերը։ Ծովային թռչուններից են սպիտակ խլահավը, ծովածիծառը, ճղլակը, ճայը, փայտփորիկը։ Չարլզ Դարվինը 1830 թվականին այցելել է կղզեխումբ և տպավորվել՝ տեսնելով թռչունների, մողեսների և սարդերի տեսակների բազմազանությունը։

Իլյա Գուարիտա և Իլյա Սուեստե կղզիները ապաստարան են շատ ծովային թռչունների համար։ Ճղլակը իր բույնը հյուսում է Իլյա Ռեդոնդայի զառիթափում։ Պարկում թույլատրվում է դայվինգ խութերի մոտ, իսկ սապատավոր կետին կարելի է տեսնել նավակներից։ 2003 թվականից ի վեր պարկը եղել է Ատլանտյան անտառ կենսաբազմազանության արգելոցի առաջապահ ուղեկալը։ 2010 թվականին այն ճանաչվել է որպես՝ Ռամսարի ջրաճահճային տարածք։

Պատկերասրահ
-----------

* 
* 
* 
*

Ծանոթագրություններ
------------------

1. 1 2 3 4 5  "Parque Nacional Marinho dos Abrolhos – ICMBio". Արխիվացված է the original 2020 թ․ սեպտեմբերի 30-ին. Retrieved 2019 թ․ մայիսի 6. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  Lamas, Crepaldi & Mesquita 2015
3. 1 2 3 4  Parque Nacional Marinho dos Abrolhos – Abrolhos.net

Աղբյուրներ
----------

* Lamas, Ivana Reis; Crepaldi, Maria Otávia; Mesquita, Carlos Alberto Bernardo (2015) (portuguese), *Uma Rede no Corredor*, Conservação Internacional (CI-Brasil), ISBN 978-85-98830-28-5, վերցված է 2016-10-22
* «Parque Nacional Marinho dos Abrolhos» (portuguese), *Abrolhos.net*, վերցված է 2016-04-30
* (portuguese) *Parque Nacional Marinho dos Abrolhos*, ICMBio, արխիվացված  օրիգինալից 2020-09-30-ին, վերցված է 2016-04-30


|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | LCCN: sh88000680 · VIAF: 315527082 · WorldCat VIAF: 315527082 |

 |
**«Արգենտինյան Հանրապետություն» թիվ 76 հիմնական դպրոց**, հանրակրթական դպրոց Երևանի Կենտրոն վարչական շրջանում։

Պատմություն
-----------

Խոսե դե Սան Մարտինի կիսանդրին դպրոցի առջև
Դպրոցը հիմնադրվել է 1952 թվականին և կոչվել է հեղափոխական Կամոյի (Սիմոն Տեր-Պետրոսյան) անունով։ Մինչև 1991 թվական դպրոցը գործել է որպես ռուսական խորացված ուսուցմամբ, այնուհետև՝ հայկական ուսուցմամբ դպրոց։ 1992-1993 թվականներին ՀԲԸՄ Բուենոս Այրեսի մասնաճյուղի «Պողոս Արզումանյան» ֆոնդի տնօրեն Արմենակ Մեծատուրյանի և նրա տիկնոջ` Սիրանուշ Արզումանյանի աջակցությամբ դպրոցը վերանորոգվել և Երևանի քաղաքապետարանի 1993 թվականի օգոստոսի 23-ի որոշմամբ վերանվանվել է «Արգենտինյան Հանրապետություն»։

1993 թվականից ռուսաց լեզվի և անգլերենի հետ միասին դպրոցում դասավանադվել է իսպաներեն։ 2001-2002 ուստարվանից դպրոցն անցել է իսպաներենի խորացված ուսուցման։ Դպրոցը բարեկամական կապեր է հաստատել Արգենտինայի Բուենոս Այրես քաղաքի «Հայաստանի Հանրապետություն» կրթօջախի և այլ ուսումնական հաստատությունների հետ։

1997 թվականին դպրոցի բակում տեղադրվել է արգենտինայի ազգային հերոս գեներալ Խոսե դե Սան Մարտինի կիսանդրին։

Դպրոցում դասավանդում են ռուսաց լեզու, իսպաներեն և անգլերեն։ Գործում է գեղագիտական կենտրոն՝ նկարչության, կավագործության, գորգագործության դասարաններով։ Դպրոցի համակարգչային դասարանը կոչվել է բարերար Արմենակ Մեծատուրյանի անունով։ Դպրոցը հագեցած է նորագույն տեխնոլոգիաներով, ունի էլեկտրոնային գրատախտակ։

Անվանակոչումից հետո դպրոցը բազմիցս հյուրընկալել է և՛ Արգենտինայի, և՛ իսպանախոս երկրների բարձրաստիճան պատվիրակությունների։ Դպրոց են այցելել Արգենտինայի նախագահ Կառլոս Մենեմը, Մոսկվայում Արգենտինայի դեսպաններ Խուան Կառլոս Օլիման, Առնոլդո դե Լիստրեն, Լիլյանա Ռոչեն, Արգենտինայի ֆեդերալ ոստիկանության սիմֆոնիկ նվագախմբի ղեկավար Մարիո Մայնարիչը, «Պողոս Արզումանյան» ֆոնդի, հայկական համայնքի ներկայացուցիչները, բանաստեղծուհի Ալիսիա Կիրակոսյանը։

Ծանոթագրություններ
------------------

1. ↑  "Schools of Yerevan | ognirdprocid.am". *www.ognirdprocid.am*. Արխիվացված է the original 2017 թ․ սեպտեմբերի 4-ին. Retrieved 2017 թ․ հունիսի 30.
2. ↑  Երևանի քաղաքապետարանի ենթակայության դպրոցներ

Արտաքին հղումներ
----------------

* Պաշտոնական կայքը Archived 2020-06-12 at the Wayback Machine.
**Տոմ դը Սավուա** (ֆր.՝ Tomme de Savoie), մամլված ֆրանսիական պանիր կովի կաթից։

Պատմություն
-----------

Պանիրը հայտնի է 13-րդ դարից։ Այն արտադրում են Սավոյում և Վերին Սավոյում։

Պատրաստում
----------

Պանիրն արտադրվում է կլոր տարին, և այն ունի տարբեր հատկություններ։ Հատկությունները կախված են նրանից, թե ինչով են սնվում կովերը՝ չոր խոտով ձմռանը, թե խոտով ամռանը։ Պանրի հեղուկը հեռացնելու համար այն մի փոքր սեղմում են, ինչի շնորհիվ այն դառնում է ամուր և տոկուն, ինչպես նաև կարող երկար պահպանվել։ Պանիրը հասունանում է նկուղում 10 շաբաթների ընթացքում։

Նկարագրություն
--------------

Պանրի գլուխը, որը պատված է հաստ մոխրագույն-շագանակագույն կեղևով, ունի 18-30 սմ տրամագծով գլանի տեսք, բարձրությունը՝ 5-8 սմ է, իսկ քաշը 1,5-3 կգ։ Կեղևը ուտելի չէ, ունի բնական դեղին և կարմիր գույների բորբոսի բծեր։ Տոմ դը Սավուան տարբերվում է ցածր յուղայնությամբ՝ 20-45 %: Միջուկը փափուկ է, առաձգական և փոքր-ինչ շոռ։ Այն նաև ունի փոքր «աչքեր»։ Պանիրն ունի մի փոքր «հում» հոտ, և համը հարուստ է մրգային և խոտային երանգներով։

Տոմ դը Սավուան մատուցում են երշիկեղենի, մրգերի ու հացի հետ։ Ամենից լավ պանիրը համապատասխանում է սավոյական գինիներին կամ *Côtes de Beaune-*ի գինիներին։

Արտաքին հղումներ
----------------

* "Պաշտոնական կայք" (in ֆրանսերեն). Արխիվացված է the original 2012 թ․ ապրիլի 21-ին. Retrieved 2011 թ․ օգոստոսի 17.
* "Տոմ դը Սավուան gastronom.ru կայքում" (in ռուսերեն). Արխիվացված from the original on 2012 թ․ ապրիլի 21. Retrieved 2011 թ․ օգոստոսի 17.
* "Tomme de Savoie" (in անգլերեն). Արխիվացված from the original on 2012 թ․ մայիսի 15. Retrieved 2011 թ․ օգոստոսի 17.